CELEX: 62021TN0717
Language: lv
Date: 2021-11-08 00:00:00
Title: Lieta T-717/21: Prasība, kas celta 2021. gada 8. novembrī – ICA Traffic/Komisija

3.1.2022   
            
            
               LV
            
            
               Eiropas Savienības Oficiālais Vēstnesis
            
            
               C 2/51
            
         
      Prasība, kas celta 2021. gada 8. novembrī – ICA Traffic/Komisija
      (Lieta T-717/21)
      (2022/C 2/71)
      Tiesvedības valoda – vācu
      
         Lietas dalībnieki
      
      
         Prasītāja: ICA Traffic GmbH (Dortmunde, Vācija) (pārstāvji: S. Hertwig un C. Vogt, advokāti)
      
         Atbildētāja: Eiropas Komisija
      
         Prasījumi
      
      Prasītājas prasījumi ir šādi:
      
                  —
               
               
                  atcelt atbildētājas lēmumu, ciktāl ar to pamatlīgums ar Fa. UVD Robots APS par ne vairāk kā 200 dezinfekcijas robotu piegādi ir zaudējis savu spēku, sasniedzot paziņoto maksimālo daudzumu;
               
            
                  —
               
               
                  piespriest atbildētājai atlīdzināt tiesāšanās izdevumus.
               
            
         Pamati un galvenie argumenti
      
      Prasības pamatošanai prasītāja izvirza šādu pamatu.
      2021. gada 21. septembra paziņojumā presei Eiropas Komisijas paziņotais lēmums iegādāties vēl 100 robotus, lai arī pamatlīgums vairs nav spēkā, pārkāpjot Savienības tiesībās paredzēto tiesiskuma principu, kas primārajās tiesībās ir nostiprināts LESD 263. panta otrajā daļā, skatot to kopā ar LESD 264. pantu.
      Lietā C–23/20 (1) Eiropas Savienības Tiesa esot nolēmusi, ka līdz ar paziņojumā noteiktā maksimālā daudzuma sasniegšanu pamatlīgums zaudējot spēku. Tādējādi Eiropas Komisijas lēmums, pamatojoties uz pamatlīgumu, kas noslēgts ar Fa. UVD Robots APS, par ne vairāk kā 200 dezinfekcijas robotu piegādi, tagad pasūtīt vēl 100 dezinfekcijas robotus, pārkāpjot Eiropas Parlamenta un Padomes Direktīvas 2014/24/ES (2014. gada 26. februāris) par publisko iepirkumu un ar ko atceļ Direktīvu 2004/18/EK (2) 49. pantu, kā arī tās V pielikuma C daļas 7., 8. punktu un 10. punkta a) apakšpunktu kopsakarā ar tās 33. pantu, un šīs direktīvas 18. panta 1. punktā minētos vienlīdzīgas attieksmes un pārskatāmības principus.
      
         (1)  Spriedums, 2021. gada 17. jūnijs, Simonsen & Weel, C-23/20, EU:C:2021:490.
      
         (2)  OV 2014, L 94, 65. lpp.